NARIADENIE RADY (ES) č. 301/2007
z 19. marca 2007,
ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 26,
so zreteľom na návrh Komisie,
keďže:
(1)
V kombinovanej nomenklatúre stanovenej v prílohe I k nariadeniu (EHS) č. 2658/87 (1) sú monitory zatriedené pod číselné znaky KN 8528 51 00, 8528 59 10 a 8528 59 90.
(2)
Nariadením Rady (ES) č. 493/2005 zo 16. marca 2005, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku (2), sa na obmedzené obdobie úplne pozastavili autonómne clá Spoločného colného sadzobníka na monitory, v ktorých sa využíva technológia na báze tekutých kryštálov s obrazovkou s uhlopriečkou 48,5 cm alebo menej a s formátom obrazovky 4:3 alebo 5:4 a ktoré patria pod číselný znak KN 8528 21 90.
(3)
Toto opatrenie pre pozastavenie stratilo účinnosť 31. decembra 2006.
(4)
V prospech spotrebiteľov, na zabezpečenie racionálneho vývoja výroby a rozšírenia výroby v rámci Spoločenstva a s cieľom podporovať obchod medzi členskými štátmi a tretími krajinami je v záujme Spoločenstva predĺžiť súčasné pozastavenie autonómnych ciel pre niektoré typy monitorov zatriedené pod číselné znaky KN 8528 59 90 na ďalšie dva roky od 1. januára 2007.
(5)
V dôsledku zmien a doplnení nomenklatúry pripojenej ako príloha k Medzinárodnému dohovoru o harmonizovanom systéme opisu a číselného označovania tovaru prijatých podľa odporúčania Rady pre colnú spoluprácu z 26. júna 2004 a transpozície kombinovanej nomenklatúry do harmonizovaného systému 2007 budú výrobky patriace pod číselný znak KN 8528 21 90 zatriedené od 1. januára 2007 pod číselný znak KN 8528 59 90 kombinovanej nomenklatúry.
(6)
Nariadenie (EHS) č. 2658/87 by sa preto malo zodpovedajúcim spôsobom zmeniť a doplniť.
(7)
Vzhľadom k tomu, že pozastavenie, ktoré je zavedené v tomto nariadení, je predĺžením pozastavenia zavedeného nariadením (ES) č. 493/2005, ktoré stratilo účinnosť 31. decembra 2006, a keďže nie je v záujme Spoločenstva, aby došlo k prerušeniu sadzobného zaobchádzania s monitormi založenom na tomto pozastavení, toto nariadenie by malo okamžite nadobudnúť účinnosť a uplatňovať sa od 1. januára 2007,
PRIJALA TOTO NARIADENIE:
Článok 1
V prílohe I k nariadeniu (EHS) č. 2658/87 sa v druhej časti zoznamu colných sadzieb v triede XVI kapitole 85 v stĺpci 3 text pre číselný znak KN 8528 59 90 nahrádza týmto:
„14 (3)
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. januára 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. marca 2007